b'\n_START_ARTICLE_\nRudolf Montecuccoli\n_START_SECTION_\nIzobrazba in voja\xc5\xa1ka kariera\n_START_PARAGRAPH_\nKot iz\xc5\xa1olani mornari\xc5\xa1ki \xc4\x8dastnik je bil Montecuccoli malo znan izven avstro-ogrske vojne  mornarice pred njegovim imenovanjem za poveljnika flote in za vodjo pomorskega sektorja vojnega ministrstva v oktobru 1904, po odstopu Hermanna von Spauna.\n_START_SECTION_\nPrizadevanja za modernizacijo flote\n_START_PARAGRAPH_\nMontecuccolijeva prizadevanja za posodobitev flote so ovirala kroni\xc4\x8dna politi\xc4\x8dna trenja v letni razpravi o prora\xc4\x8dunu  v Reichstagu (avstro-ogrskem parlamentu), ki so ga sestavljali 60-\xc4\x8dlanski delegaciji avstrijskega in mad\xc5\xbearskega parlamenta. Soo\xc4\x8den z italijanskimi na\xc4\x8drti o gradnji Dreadnought bojne ladje, je Montecuccoli  20. februarja 1908 napovedal namero avstro-ogrske za izgradnjo takih plovil. Na\xc4\x8drt je bil sprejet 27. aprila 1909, Montecuccoli je nameraval potrebna sredstva pridobiti iz  prora\xc4\x8dunu leta 1910, o katerem se je razpravljalo v oktobru leta 1909. Predlagal je, da bi Stabilimento T\xc3\xa9cnico Triestino in \xc5\xa0koda za\xc4\x8dela gradnjo ladij iz svojih sredstev, dokler  prora\xc4\x8dun mornarice ne bi bil dokon\xc4\x8dno sprejet. Ko je pri\xc5\xa1el \xc4\x8das za potrditev, je parlament iz notranjih politi\xc4\x8dnih razlogov zavrnil odobritev denarja. Montecuccoli se je bil prisiljen zate\xc4\x8di k zapleteni mre\xc5\xbei propagande in prevar, s katerimi je posku\xc5\xa1al prikriti dejstvo, da novih ladij Reichstag ni odobril. V primeru gradnje SMS Viribus Unitis in SMS Tegetthoff je bila odlo\xc4\x8ditev sprejeta \xc5\xa1ele potem, ko je leta 1910 Montecuccoli odobril znesek 32 milijonov kron na lastno odgovornost. V tem \xc4\x8dasu je Italija \xc5\xbee  za\xc4\x8dela z gradnjo Dante Alighieri in \xc5\xa1e treh drugih dreadnought bojnih ladij, pa tudi Francija je pri\xc4\x8dela graditi svojo bojno ladjo Courbet. Prvi Avstro-ogrski dreadnoughti so bili tako \xc5\xbee v gradnji, ko se je marca 1911 sestala delegacija Reichstaga in odlo\xc4\x8dala o prora\xc4\x8dunu za leto 1911. _NEWLINE_V \xc4\x8dasu njegovega imenovanja na polo\xc5\xbeaj poveljnika flote, od 1904 do 1913, so v ladjedelnicah v Trstu in na Reki splovili moderne oklepnice razreda Viribus Unitis,  hitre kri\xc5\xbearke in druga moderna plovila, kot so ru\xc5\xa1ilci razreda Tatra in podmornice.\n_START_SECTION_\nUpokojitev in smrt\n_START_PARAGRAPH_\nMontecuccoli je na svoj 70. rojstni dan, 22. februarja 1913 odstopil z mesta vodje pomorskega sektorja, na tem polo\xc5\xbeaju ga je nasledil Anton Haus. Umrl je v Badnu pri Dunaju leta 1922, v starosti 79 let.'